stanford-oval/wikipedia huggingface dataset:
ซอม 100: 100 สิ่งที่อยากทำก่อนจะกลายเป็นซอมบี้

| --- | --- |
ซอม 100: 100 สิ่งที่อยากทำก่อนจะกลายเป็นซอมบี้
หน้าปกของมังงะ ซอม 100: 100 สิ่งที่อยากทำก่อนจะกลายเป็นซอมบี้ เล่ม 1 ในฉบับภาษาไทย
ゾン100 ～ゾンビになるまでにしたい100のこと～ (Zon 100 ~ Zonbi ni Naru made ni Shitai 100 no Koto ~)
ชื่อภาษาอังกฤษ: Zom 100: Bucket List of the Dead
แนว: สุขนาฏกรรมเขย่าขวัญ ดิสโทเปีย ซอมบี้
มังงะ
เขียนโดย: ฮาโระ อาโซะ
วาดภาพโดย: โคตาโระ ทากาตะ
สำนักพิมพ์: โชงากูกัง
สำนักพิมพ์ภาคภาษาไทย: เซนชู
ในเครือ: ซันเดย์จีเอ็กซ์คอมิกส์
นิตยสาร: ซันเดย์จีน-เอ็กซ์รายเดือน
กลุ่มเป้าหมาย: เซเน็ง
ตีพิมพ์ตั้งแต่: 19 ตุลาคม พ.ศ. 2561 – ปัจจุบัน
จำนวนเล่ม:  16 (ญี่ปุ่น)   15 (ไทย)
อนิเมะโทรทัศน์
กำกับโดย: คาซูกิ คาวาโงเอะ
เขียนบทโดย: ฮิโรชิ เซโกะ
ดนตรีโดย: มาโกโตะ มิยาซากิ
สตูดิโอ: บักฟิล์มส์
ถือสิทธิ์โดย: มิวส์ คอมมิวนิเคชัน
เครือข่าย: มิวส์ ไทยแลนด์, ปีลีปีลี
ฉาย:  9 กรกฎาคม พ.ศ. 2566  –  26 ธันวาคม พ.ศ. 2566
ตอน: 12
ภาพยนตร์ฉบับคนแสดง
กำกับโดย: ยูซูเกะ อิชิดะ
อำนวยการสร้างโดย: อากิระ โมรอิ
เขียนบทโดย: ทัตสึโระ มิชิมะ
ถือสิทธิ์โดย: เน็ตฟลิกซ์
ฉาย: 3 สิงหาคม พ.ศ. 2566
 สถานีย่อยการ์ตูนญี่ปุ่น
ซอม 100: 100 สิ่งที่อยากทำก่อนจะกลายเป็นซอมบี้ (ญี่ปุ่น: ゾン100 ～ゾンビになるまでにしたい100のこと～; โรมาจิ: Zon 100 ~ Zonbi ni Naru made ni Shitai 100 no Koto ~) เป็นซีรีส์มังงะญี่ปุ่น แต่งเรื่องโดยฮาโระ อาโซะ และวาดภาพโดยโคตาโระ ทากาตะ ตีพิมพ์ในนิตยสารซันเดย์จีน-เอ็กซ์รายเดือน นิตยสารมังงะแนวเซเน็งของสำนักพิมพ์โชงากูกังตั้งแต่เดือนตุลาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 12 เมื่อเดือนพฤศจิกายน พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลงผลิตโดยสตูดิโอบักฟิมส์ ออกอากาศตั้งแต่เดือนกรกฎาคมถึงธันวาคม พ.ศ. 2566 ภาพยนตร์คนแสดงดัดแปลงฉายทางเน็ตฟลิกซ์ในเดือนสิงหาคม พ.ศ. 2566
เนื้อเรื่อง

เท็นโด อากิระ พนักงานบริษัทอายุ 24 ปี พบว่าตัวเองวนเวียนอยู่ในชีวิตที่ซ้ำซากและไร้ความหมาย  ขาดแรงใจเนื่องจากเบื่อหน่ายกับหน้าที่การงาน แต่เมื่อวันหนึ่งเกิดเหตุซอมบี้บุกกรุงโตเกียวกะทันหัน ทุกสิ่งทุกอย่างกลับตาลปัตร แต่แทนที่อากิระจะตกอยู่ในความกลัว กลับมองว่านี่เป็นโอกาสที่จะได้ใช้ชีวิตอย่างเต็มที่แทนที่จะวนเวียนอยู่กับความซ้ำซากจำเจ จึงตัดสินใจสร้าง "รายการสิ่งที่อยากทำ" ของทุกอย่างที่อยากจะทำก่อนจะตาย
แหล่งข้อมูลอื่น

เว็บไซต์ทางการของมังงะที่ ซันเดย์จีน-เอ็กซ์รายเดือน (ญี่ปุ่น)
เว็บไซต์ทางการของอนิเมะ (ญี่ปุ่น)
ซอม 100: 100 สิ่งที่อยากทำก่อนจะกลายเป็นซอมบี้ ที่เน็ตฟลิกซ์
อนิเมะ
ภาพยนตร์คนแสดง
อนิเมะ ซอม 100: 100 สิ่งที่อยากทำก่อนจะกลายเป็นซอมบี้ ที่มิวส์ ไทยแลนด์
อนิเมะ ซอม 100: 100 สิ่งที่อยากทำก่อนจะกลายเป็นซอมบี้ ที่ปีลีปีลี
อนิเมะ ซอม 100: 100 สิ่งที่อยากทำก่อนจะกลายเป็นซอมบี้ ที่อ้ายฉีอี้
อนิเมะ ซอม 100: 100 สิ่งที่อยากทำก่อนจะกลายเป็นซอมบี้ เก็บถาวร 2023-07-10 ที่ เวย์แบ็กแมชชีน ที่ทรูไอดี
อนิเมะ ซอม 100: 100 สิ่งที่อยากทำก่อนจะกลายเป็นซอมบี้ ที่แอมะซอนไพรม์วิดีโอ
ซอม 100: 100 สิ่งที่อยากทำก่อนจะกลายเป็นซอมบี้ (มังงะ) ที่เครือข่ายข่าวอนิเมะ
รักไร้เสียง

บทความนี้เกี่ยวกับมังงะ สำหรับภาพยนตร์ ดูที่ รักไร้เสียง (ภาพยนตร์)
| --- | --- |
รักไร้เสียง
ภาพปกมังงะฉบับแรก
聲の形 (Koe no Katachi)
แนว: ดรามา, โรแมนติก, เสี้ยวหนึ่งของชีวิต
มังงะ
เขียนโดย: โยชิโตกิ โออิมะ
สำนักพิมพ์: สำนักพิมพ์โคดันชะ
สำนักพิมพ์ภาคภาษาอังกฤษ: อเมริกาเหนือ โคดันชะคอมิก ยูเอสเอ
นิตยสาร: โชเน็นแม็กกาซีน
กลุ่มเป้าหมาย: โชเน็ง
ตีพิมพ์ตั้งแต่: 7 สิงหาคม ค.ศ. 2013 – 19 พฤศจิกายน ค.ศ. 2014
จำนวนเล่ม: 7 เล่ม
ภาพยนตร์อนิเมะ
 รักไร้เสียง (ภาพยนตร์) 
รักไร้เสียง (ญี่ปุ่น: 聲の形; อังกฤษ: A Silent Voice) เป็นมังงะจากประเทศญี่ปุ่นที่เขียนและวาดภาพประกอบโดยโยชิโตกิ โออิมะ ผลงานชุดนี้ได้รับการตีพิมพ์ครั้งแรกแบบจบในตอนประจำฉบับเดือนกุมภาพันธ์ ค.ศ. 2011 ของเบสซะสึโชเน็งแมกกาซีน และต่อมาเริ่มเป็นซีรีส์เต็มรูปแบบของโชเน็นแม็กกาซีนรายสัปดาห์ ในเดือนสิงหาคม ค.ศ. 2013 โดยฉบับมังงะจบในวันที่ 19 พฤศจิกายน ค.ศ. 2014 ซึ่งได้รับการตีพิมพ์แบบทังโกบงจำนวนเจ็ดเล่มโดยสำนักพิมพ์โคดันชะในประเทศญี่ปุ่น มังงะชุดนี้ได้รับการเปิดตัวในแบบดิจิตอลโดยครันชีโรลมังงะและได้รับอนุญาตจากโคดันชะคอมิก ยูเอสเอ สำหรับการจัดพิมพ์ฉบับภาษาอังกฤษ ส่วนในฉบับภาพยนตร์อนิเมะดัดแปลงซึ่งผลิตโดยเกียวโตแอนิเมชันนั้นเปิดตัวเมื่อวันที่ 17 กันยายน ค.ศ. 2016
การตอบรับ

รักไร้เสียง ได้รับรางวัล"มังงะหน้าใหม่ยอดเยี่ยม"ในปี ค.ศ. 2008  เนื้อหาเรื่องนี้มีความยากสำหรับการตีพิมพ์ในนิตยสารมังงะใด ๆ กระทั่งได้รับการรวบรวมหลังจากที่มีการระงับข้อพิพาททางกฎหมายโดยฉบับเดือนกุมภาพันธ์ของเบสซะสึโชเน็งแมกกาซีน ซึ่งผลงานชุดนี้ได้รับรางวัลในอันดับหนึ่ง เนื่องด้วยเนื้อเรื่อง ที่เป็นตอนต่อเนื่องนี้ได้รับการตรวจสอบและการสนับสนุนจากสหพันธ์คนหูหนวกแห่งประเทศญี่ปุ่น ผลงานฉบับแรกทำยอดจำหน่ายได้ 31,714 เล่มภายในสัปดาห์แรกของการเปิดตัว โดยอยู่ในอันดับ 19 ของตารางมังงะออริคอน ส่วนในฉบับที่สองติดอันดับ 12 ด้วยยอดจำหน่าย 60,975 เล่มในสัปดาห์แรก ณ เดือนมีนาคม ค.ศ. 2014 ได้มีการวางจำหน่ายฉบับที่สาม 700,000 เล่ม นอกจากนั้น ผลงานนี้ได้รับการเสนอชื่อเข้าชิงรางวัลมังงะไทโชครั้งที่ 8
ในเดือนกุมภาพันธ์ ค.ศ. 2015 ทางอะซะฮิชิมบุนได้ประกาศว่ารักไร้เสียงเป็นหนึ่งในเก้าผลงานที่ได้รับการเสนอชื่อเข้าชิงรางวัลวัฒนธรรมเทะซึกะ โอะซะมุ ประจำปีที่สิบเก้า โดยมังงะชุดนี้ได้รับรางวัลผู้สร้างใหม่
ส่วนในเดือนเมษายน ค.ศ. 2016 ได้มีการประกาศว่ารักไร้เสียง ได้รับการเสนอชื่อเข้าชิงรางวัลฉบับสหรัฐอเมริกายอดเยี่ยมสำหรับผลงานเอเชียนานาชาติ จากการมอบรางวัลไอส์เนอร์ 2016
แหล่งข้อมูลอื่น

เว็บไซต์ทางการ (ญี่ปุ่น)
A Silent Voice (มังงะ) ที่เครือข่ายข่าวอนิเมะ
ตราบวันฟ้าใส

| --- | --- |
ตราบวันฟ้าใส
หน้าปกของตอนแรกในนิตยสารยังแอนิมอล
3月のライオン (Sangatsu no Raion)
แนว: กีฬา (หมากรุกญี่ปุ่น), สุขนาฏกรรม, นาฏกรรม
มังงะ
เขียนโดย: ชิกะ อุมิโนะ
สำนักพิมพ์: ฮะกุเซ็งฉะ
นิตยสาร: ยังแอนิมอล
กลุ่มเป้าหมาย: เซเน็ง
ตีพิมพ์ตั้งแต่: 13 กรกฎาคม ค.ศ. 2007 – ปัจจุบัน
จำนวนเล่ม: 10 เล่ม
ตราบวันฟ้าใส (ญี่ปุ่น: 3月のライオン; อังกฤษ: March Comes in Like a Lion) เป็นซีรีส์มังงะที่ได้รับการตีพิมพ์อย่างต่อเนื่องที่เขียนโดยชิกะ อุมิโนะ ซึ่งเป็นที่รู้จักกันดีกับผลงานชุดหวานใจกับใบโคลเวอร์  ผลงานชุดนี้เริ่มตีพิมพ์ในนิตยสารแนวเซเน็งที่ชื่อยังแอนิมอล ของฮะกุเซ็งฉะ อย่างต่อเนื่องตั้งแต่ฉบับที่สิบสี่ในปี ค.ศ. 2007 (ตีพิมพ์เมื่อวันที่ 13 กรกฎาคม ค.ศ. 2007) นอกจากนี้ ยังมีรายการซีรีส์โทรทัศน์เชิงพาณิชย์ที่ได้รับการประกาศโดยฮะกุเซ็งฉะในหลายสถานีโทรทัศน์ของประเทศญี่ปุ่น รวมถึงได้รับการโพสต์ในเว็บไซต์อย่างเป็นทางการ และทังโกบงสิบเล่มของซีรีส์นี้ได้รับการเปิดตัวแล้ว
การตอบรับ

ในปี ค.ศ. 2009 ผลงานชุดนี้ได้รับการเสนอเข้าชิงรางวัลมังงะไทโชประจำปี ครั้งที่ 2  แล้วเรื่องนี้ก็ได้รับรางวัลดังกล่าวในปี ค.ศ. 2011  รวมถึงในปีเดียวกัน เรื่องนี้ก็ได้รับรางวัลมังงะโคดันชะในประเภทการ์ตูนทั่วไป (ร่วมกับสเปซบราเธอร์ส สองสิงห์อวกาศ ของชูยะ โคะยะมะ) สำหรับในปี ค.ศ. 2014 ผลงานชุดนี้ก็ได้รับรางวัลวัฒนธรรมเทะซึกะ โอะซะมุ ครั้งที่ 18 ในสาขาผลงานยอดเยี่ยมแห่งปี
แหล่งข้อมูลอื่น

公式サイト
ヤングアニマルWeb・作品紹介 เก็บถาวร 2013-01-13 ที่ เวย์แบ็กแมชชีน (同)
ตราบวันฟ้าใส ที่เอกซ์ (ทวิตเตอร์)
ตราบวันฟ้าใส ที่เฟซบุ๊ก
แฟนธอม บลัด

| --- | --- |
แฟนธอม บลัด
ファントムブラッド (Fantomu Buraddo)
ชื่อภาษาอังกฤษ: Phantom Blood
แนว: ผจญภัย, จินตนิมิต, เหนือธรรมชาติ
มังงะ
เขียนโดย: ฮิโรฮิโกะ อารากิ
สำนักพิมพ์: ชูเอชะ
สำนักพิมพ์ภาคภาษาไทย: เนชั่น เอ็ดดูเทนเมนท์
ในเครือ: จัมป์คอมิกส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็ง
ตีพิมพ์ตั้งแต่: 1 มกราคม พ.ศ. 2530 – 26 ตุลาคม พ.ศ. 2530
จำนวนเล่ม: 5
ภาพยนตร์อนิเมะ
กำกับโดย: จุนอิจิ ฮายามะ
เขียนบทโดย: โคโย ยามาดะ
ดนตรีโดย: Marco d' Ambrosio
สตูดิโอ: เอพีพีพี
ฉาย: 17 กุมภาพันธ์ พ.ศ. 2550
ความยาว: 100 นาที
สื่ออื่น ๆ
 ซีรีส์อนิเมะโทรทัศน์ (พ.ศ. 2555) 
ลำดับ
 ถัดไป: กระแสสงคราม 
แฟนธอม บลัด หรือ สายเลือดปีศาจ (ญี่ปุ่น: ファントムブラッド; โรมาจิ: Fantomu Buraddo) เป็นซีรีส์มังงะในปี พ.ศ. 2530 แต่งเรื่องและวาดภาพโดยฮิโรฮิโกะ อารากิ เป็นภาคแรกของซีรีส์ขนาดยาว โจโจ้ ล่าข้ามศตวรรษ มังงะตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะในชื่อเดิมว่า โจโจ้ ล่าข้ามศตวรรษ ภาค 1 โจนาธาน โจสตาร์: วัยเยาว์นั้น (ญี่ปุ่น: ジョジョの奇妙な冒険 第一部 ジョナサン·ジョースター ―その青春―; โรมาจิ: JoJo no Kimyō na Bōken Dai Ichi Bu Jonasan Jōsutā -Sono Seishun)  รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 5 เล่ม ภาคนี้ตีพิมพ์ในนิตยสารเป็นเวลามากกว่า 10 เดือน ตั้งแต่วันที่ 1 มกราคม พ.ศ. 2560 ถึงวันที่ 26 ตุลาคมปีเดียวกัน ต่อด้วยภาคถัดไปคือ กระแสสงคราม T
เนื้อเรื่องมีฉากเป็นประเทศอังกฤษช่วงต้นถึงปลายทศวรรษ 1880 เป็นเรื่องราวของโจนาธาน โจสตาร์ ทายาทของตระกูลโจสตาร์อันมั่งคั่ง และน้องชายบุญธรรมดีโอ บรันโด ซึ่งต้องการยึดสมบัติของตระกูลโจสตาร์มาเป็นของตน ดีโอใช้หน้ากากศิลาโบราณเปลี่ยนตัวเองให้กลายเป็นผีดูดเลือด ฝ่ายโจนาธานได้เรียนรู้ศิลปะการต่อสู้ที่อิงจากแสงอาทิตย์เรียกว่า คลื่นมนตรา (波紋, Hamon) เพื่อใช้ในการต่อสู้กับดีโอ
ซีรีส์มังงะได้รับการดัดแปลงเป็นอนิเมะถึง 2 ครั้ง ในรูปแบบภาพยนตร์ผลิตโดยสตูดิโอเอพีพีพีในปี พ.ศ. 2550 และในฐานะส่วนหนึ่งของฤดูกาลแรกของซีรีส์อนิเมะโทรทัศน์ โจโจ้ ล่าข้ามศตวรรษ ผลิตโดยสตูดิโอเดวิดโปรดักชันในปี พ.ศ. 2555 และยังได้รับการดัดแปลงเป็นวิดีโอเกมในปี พ.ศ. 2549 โดยบริษัทบันได
ยอดนักสืบจิ๋วโคนัน

| --- | --- |
ยอดนักสืบจิ๋วโคนัน

名探偵コナン
ชื่อภาษาอังกฤษ: Detective Conan   Case Closed (อเมริกา)
แนว: สืบสวน, ดราม่า
มังงะ
เขียนโดย: อาโอยาม่า โกโช
สำนักพิมพ์: โชงะกุกัง
สำนักพิมพ์ภาคภาษาไทย: วิบูลย์กิจ
สำนักพิมพ์ภาคภาษาอังกฤษ: Viz
ตีพิมพ์ตั้งแต่: 5 มกราคม พ.ศ. 2537 – ปัจจุบัน
จำนวนเล่ม: ญี่ปุ่น: 105 เล่ม / ไทย: 104 เล่ม (รายชื่อตอนมังงะ)
อนิเมะโทรทัศน์
กำกับโดย: โคดามะ เคนจิ,  	ยามาโมโตะ ยาสุอิจิโร่
อำนวยการสร้างโดย: สุวะ มิจิฮิโกะ  โยชิโอกะ มาซาฮิโตะ
เขียนบทโดย: อิโอกะ จูนอิชิ
ดนตรีโดย: โอโนะ คัตทสึโอะ
สตูดิโอ: โยมิอุริ เทเลแคสติ้ง คอปอเรชั่น และ ทีเอ็มเอสเอ็นเตอร์เทนเมนต์
ถือสิทธิ์โดย: วิดีโอสแควร์ (เดิม)  ทีไอจีเอ
เครือข่าย: นิปปอนทีวี ,โยมิอูริเทเลแคสติงคอร์ปอเรชัน MCOT HD (พ.ศ. 2542-ปัจจุบัน) ทรูสปาร์ก (พ.ศ. 2543-ปัจจุบัน) การ์ตูนคลับแชนเนล (พ.ศ. 2552-ปัจจุบัน) ช่อง 7HD (มูฟวี่และภาคคนแสดง,ทีวีซีรีส์ ปี 20 พ.ศ. 2564-ปัจจุบัน) Flixer (มูฟวี่ตั้งแต่ภาค 25 และตอนพิเศษ, ปัจจุบัน)
ฉาย:  8 มกราคม 2539  – ปัจจุบัน
ตอน: ญี่ปุ่น: 1023 (1080) ตอน  ไทย: [ทีวี] 976 (1033) ตอน /   [ดีวีดี] 514 (561) ตอน   ปัจจุบันเลิกทำ DVD/VCD เดอะซีรีส์ตั้งแต่ ปี 12 ขึ้นไปแล้ว  (ตัวเลขในวงเล็บคือ จำนวนตอนที่นับตามแบบของ TIGA ผู้ถือลิขสิทธิ์ประเทศไทย)   (รายชื่อตอนแอนิเมชัน)
ยอดนักสืบจิ๋วโคนัน (ญี่ปุ่น: 名探偵コナン; โรมาจิ: Meitantei Conan) เป็น การ์ตูนญี่ปุ่น เรื่องยาวแนวไขคดี เรื่องและภาพโดย อาโอยาม่า โกโช ซึ่งตีพิมพ์บน นิตยสารรายสัปดาห์โชเน็งซันเดย์ ตั้งแต่ปี พ.ศ. 2537 โดยถูกตีพิมพ์ในหลายภาษาด้วยกัน นอกจากยอดนักสืบจิ๋วโคนันจะได้รับการตีพิมพ์เป็นหนังสือการ์ตูนแล้ว ยังได้มีการนำมาดัดแปลงทำเป็นการ์ตูนซีรีส์โทรทัศน์โดยเอนิเมชันสตูดิโอโตเกียวมูฟวี่ชินชะเก (โดยปัจจุบันรู้จักกันในชื่อของทีเอมเอส เอ็นเตอร์เทนเมนต์ จำกัด) โดยมีผู้กำกับอย่างโคดะมะ เคนจิ และยามาโมโตะ ยาสุอิจิโร่ซึ่งนำออกอากาศผ่าน สถานีโทรทัศน์นิปปอน, สถานีโทรทัศน์โยมิอุริ, และ สถานีโทรทัศน์แอนิแมกซ์ ตั้งแต่วันที่ 8 มกราคม พ.ศ. 2539 ด้วยกระแสตอบรับที่ดีของยอดนักสืบจิ๋วโคนันจึงได้มีการจัดทำการตูนภาพยนตร์ซึ่งออกฉายช่วงสัปดาห์หยุดยาวตั้งแต่วันที่ 29 เมษายน ถึงวันที่ 5 พฤษภาคม ของญี่ปุ่น (หรือโกลเด้นวีค) ของทุกๆ ปี อีกทั้งยังมีการจัดทำซีรีส์คนแสดงอีกด้วย
ในปี 2567 เป็นการครบรอบ 30 ปีการตีพิมพ์เป็นหนังสือการ์ตูน โดยมีโปรเจกต์อย่าง ภาพยนตร์ลำดับที่ 27 กิจกรรม และอนิเมชั่นไยบะ เจ้าหนูซามูไร ฉบับทำใหม่
ในปี 2568 จะเป็นโปรเจกต์ภาพยนตร์ลำดับที่ 28 โดยมี โมริ โคโกโร่ ในรอบ 20 ปี เป็นตัวเอกหลักนำของภาพยนตร์ ร่วมด้วยตำรวจจากกรมตำรวจภูธรจังหวัดนากาโนะที่ปรากฏตัวอีกครั้งในภาพยนตร์
เนื้อเรื่องย่อ

คุโด้ ชินอิจิ ยอดนักสืบนักเรียนมัธยมปลาย วัย 17 ปี ถูกขนานนามว่า "ยอดนักสืบแห่งยุคเฮเซย์"  วันหนึ่งไปเที่ยวกับเพื่อนสมัยเด็กที่ชื่อโมริ รัน หลังจากเป็นแชมป์คาราเต้ระดับเขต หลังปิดคดีได้ ชินอิจิแอบไปรู้เห็นเจรจาลับของชายชุดดำ โดยไม่ระวังถูกชายชุดดำอีกคนทำร้าย ก่อนสลบถูกจับกรอกยาพิษAPTX4869 ที่องค์กรคิดค้นขึ้น แต่ยาพิษนั้นกลับทำให้ชินอิจิตัวเล็กลงจนกลายเป็นเด็กอายุ 7 ขวบและเปลี่ยนชื่อใหม่เป็น เอโดงาวะ โคนัน ด้วยความช่วยเหลือของ ดร.อากาสะ ฮิโรชิ เพื่อสืบหาเบาะแสร่องรอยของชายชุดดำและเพื่อนำยาพิษ มาหาทางรักษาให้คืนร่าง ได้ไปอยู่กับโมริ รัน ที่สำนักงานนักสืบโมริ ซึ่งคุณพ่อของรัน โมริ โคโกโร่ เป็นนักสืบเอกชน แต่ก็พึ่งไม่ได้ โคนันจึงได้ใช้สติปัญญาของตนกับสิ่งประดิษฐ์ของ ดร.อากาสะ ฮิโรชิ คลี่คลายคดีต่างๆ แทนเพื่อให้โคโกโร่มีชื่อเสียงขึ้นมาและรอผู้จ้างวานที่จะได้เบาะแสของชายชุดดำ เพราะอยู่ในร่างของเด็กจึงต้องกลับไปเรียนชั้น ป.1 ที่โรงเรียนประถมเทตันใหม่อีกครั้งและได้ก่อตั้งขบวนการนักสืบเยาวชนกับเพื่อนร่วมชั้นอย่าง โยชิดะ อายูมิ, ซึบุรายะ มิซึฮิโกะ, และ โคจิมะ เก็นตะ การสืบหาชายชุดดำและยาแก้พิษของโคนันก็ได้เรื่อยมา ได้เกิดคดีต่างๆและค้นพบบุคคลสำคัญต่างๆ ที่เกี่ยวข้องกับพวกชายชุดดำมากขึ้นอย่าง มิยาโนะ อาเคมิ 1 ในสมาชิกปลายแถวในองค์กรชุดดำ มิยาโนะ ชิโฮะ หรือ ไฮบาระ ไอ มีโค้ดเนมว่าเชอร์รี่อดีตสมาชิกองค์กรชุดดำและนักวิทยาศาสตร์ 1 ในทีมคิดค้นยา APTX4869 ที่ทำให้โคนันตัวเล็กลง มาช่วยหาทางทำยาคืนร่าง แต่มีผลแค่ชั่วคราวตลอด
หลังมีข่าว คุโด้ ชินอิจิมีชีวิตอยู่ หลังหายสาปสูญไปนาน แพร่ไปทั่ว (โคนันกินยาคืนร่างชั่วคราว ไปทัศนศึกษากับโรงเรียน แต่พัวพันกับคดี และได้สารภาพคบเป็นแฟนกับรัน อย่างที่ตัวเองต้องการมาตลอด) โชคดีที่พวกคนที่รู้ตัวจริงของโคนันช่วยปิดข่าวทัน โดยบอกว่า เป็น โอกิตะ โซชิ เพื่อนของ โอโอกะ โมมิจิ ครอบครัวคุโด้จึงรวมตัวปรึกษากัน เรื่องเบาะแสของคนที่ถูก RUM ฆ่าก่อนตายทิ้งไว้ กับโค้ดของ RUM มาสลับกัน จนรู้ว่า บอส เกี่ยวข้องกับ คาราสุมะ เรนยะ(เศรษฐีที่มีอำนาจทางการเมืองที่สุดในญี่ปุ่นที่น่าจะตายไปแล้วในอดีต) พ่อแม่จึงคิดอยู่ญี่ปุ่นเพื่อคิดแผนหาทางช่วยFBI เพราะตอนนี้ช่วยหรือไม่ต้องตาย ซึ่งเป็นเครื่องยืนยันว่าได้ล่วงเลยครึ่งเรื่องมาแล้ว ตอนนี้โคนันอยู่ในช่วงลุ้นแผนการรักของเฮย์จิและคาสึฮะที่ล้มเหลว เผชิญหน้าและร่วมมือกับจอมโจรคิด หมั่นคุยโทรศัพท์กับรัน
อย่างไรก็ดี ยอดนักสืบจิ๋วโคนันเป็นการ์ตูนเรื่องยาวที่มีการดำเนินเรื่องราวคดี, ความสัมพันธ์และความรักของตัวละคร, และองค์กรชุดดำที่ดำเนินไปอย่างช้าๆ โดยยังไม่มีการกล่าวถึงตอนจบแต่ประการใดแต่ได้มีการแต่งฟิคตอนจบมากมายโดยแฟนคลับที่ติดตามโคนัน กับนักเขียนไม่สามารถเรียงไทม์ไลน์ได้
สื่อ > ฉบับหนังสือการ์ตูน

ในปี พ.ศ. 2537 ตลาดหนังสือการ์ตูนญี่ปุ่นได้มีการปรากฏการ์ตูนแนวสืบสวนมากขึ้น หลังจากการตีพิมพ์การ์ตูนเรื่องคินดะอิจิยอดนักสืบ อาจารย์อาโอยาม่า โกโชเริ่มที่จะวาดตัวการ์ตูนเรื่องยอดนักสืบจิ๋วโคนันในช่วงนี้ ผลงานบทแรกของเขาได้ปรากฏในนิตยสารการ์ตูนรายสัปดาห์โชงะกุกังโชเน็งซันเดย์ ในวันที่ 2 กุมภาพันธ์ปีเดียวกัน อาจารย์อาโอยาม่า โกโชได้นำเค้าโครงเรื่องมากจากเรื่อง อาร์แซน ลูแปง, เชอร์ล็อก โฮมส์, และหนังซามูไรของ อากิระ คุโรซาวา อาจารย์อาโอยาม่า โกโชเคยบอกไว้ว่าอาจารย์จะใช้เวลาเฉลี่ยในการคิดคดีใหม่ ๆ ในการ์ตูนราว 4 ชั่วโมง ถ้าคดีไหนยิ่งซับซ้อนมากก็จะใช้เวลามากกว่า 12 ชั่วโมง คดีทุกคดีจะประกอบด้วยหลาย ๆ บท และจะถูกคลี่คลายในตอนจบทุกครั้งโดยตัวละครจะอธิบายในรูปแบบง่าย ๆ อาจารย์อาโอยาม่า โกโชยังคงใช้ภาษาง่าย ๆ ให้ผู้อ่านได้ติดตามผลงานของเรื่องไปเรื่อย ๆ
ยอดนักสืบจิ๋วโคนันได้กลายเป็นหนังสือการ์ตูนเรื่องยาวที่มีมากกว่า 900 บท โดยทุก ๆ บทได้ถูกรวบรวมโดยโชงะกุกัง โดยเล่มแรกได้ออกวางจำหน่ายเมื่อวันที่ 18 มิถุนายน พ.ศ. 2537 และผู้ช่วยของอาจารย์อาโอยาม่า โกโช ก็ได้เขียนและจัดพิมพ์โคนันแบบ Side Story จำนวน 41 เล่มแล้วด้วยกัน
ยอดนักสืบจิ๋วโคนันได้ขอลิขสิทธิ์ในการตีพิมพ์ไปทั่วโลกเช่น จีน ฝรั่งเศส เยอรมนี อินโดนีเซีย ฟินแลนด์ และไทย โดยในสหรัฐอเมริกาได้ถูกตีพิมพ์โดยวีซ มีเดีย โดยได้ใช้ชื่อเรื่องว่า "Case Closed"
สื่อ > ฉบับการ์ตูนโทรทัศน์

ยอดนักสืบจิ๋วโคนันฉบับการ์ตูนโทรทัศน์ผลิตขึ้นโดย โยมิอุริ เทเลแคสติ้ง คอปอเรชั่น และ ทีเอ็มเอสเอ็นเตอร์เทนเมนต์ กำกับโดยโคดามะ เคนจิ และ ยามาโมโตะ ยาซุยจิโร่ ยอดนักสืบจิ๋วโคนันได้ออกอากาศในประเทศญี่ปุ่นมาแล้วมากกว่า 800 ตอน โดยจัดลำดับให้เป็นการ์ตูนโทรทัศน์เรื่องยาวที่มีความยาวมากที่สุดเป็นอันดับที่ 6 โดยเริ่มแรก โชงะกุกังได้ออกวางจำหน่ายแต่ละตอนในรูปแบบวิดีโอ (VHS Video Cassettes) ในระหว่างเดือนมิถุนายน พ.ศ. 2539 - เดือนตุลาคม พ.ศ. 2549
ส่วนยอดนักสืบจิ๋วโคนันฉบับการ์ตูนโทรทัศน์ในประเทศไทย เดิมเจ้าของลิขสิทธิ์คือบริษัท วิดีโอสแควร์ จำกัด โดยน่ามีการจัดจำหน่ายในรูปแบบวิดีโอ หรือ (VHS Video Cassettes) และในรูปแบบวีซีดี โดยรูปแบบวีซีดี จัดจำหน่ายโดย บริษัท ฮิต เอ็นเตอร์เท็นเมนต์ จำกัด ตั้งแต่ปี 1 ถึงปี 6 (ทำไม่ครบจบภาค 6) แต่ต่อมา บริษัท ทีไอจีเอ จำกัด ก็ได้เป็นเจ้าของลิขสิทธิ์ในเวลาถัดมา
สื่อ > ฉบับการ์ตูนโทรทัศน์ > ข้อมูลการออกอากาศในประเทศไทย

MCOT HD โดยใช้ชื่อเรื่องว่า โคนัน เจ้าหนูยอดนักสืบ ทุกวันเสาร์-อาทิตย์ เวลา 9.00 - 9.30 น. (ขณะนี้ออกอากาศถึงปี 16)
ช่อง ทรู สปาร์ค จัมพ์ ช่อง 445 ในเครือ ทรูวิชั่นส์ โดยใช้ชื่อเรื่องว่า นักสืบรุ่นจิ๋ว ทุกวันเสาร์-อาทิตย์ เวลา 20.30 - 21.00 น. (ขณะนี้ออกอากาศปี 21)
ช่อง การ์ตูนคลับแชนแนล (ปัจจุบัน สถานีได้ประกาศปิดตัวลงแล้ว)
ช่อง 7HD ช่อง 35 (ภาคเดอะมูฟวี่และภาคคนแสดง และทีวีซีรีส์ ปี 20 ตอนที่  982 - ปัจจุบัน ในรายการการ์ตูนดังสุดสัปดาห์ ทุกวันอาทิตย์ เวลา 7.30 - 8.00 น.)
True4U ช่อง 24 (ภาคเดอะมูฟวี่)
FLIXER (แอปพลิเคชั่นของ ดรีม เอกซ์เพรส (เดกซ์) ที่ฉายตอนพิเศษและเดอะมูฟวี่ 25-26)
สื่อ > ฉบับการ์ตูนภาพยนตร์ (โคนัน เดอะมูฟวี่)

ยอดนักสืบจิ๋วโคนันฉบับการ์ตูนภาพยนตร์มีจำนวนตอนทั้งหมด 28 ตอนด้วยกัน (28 ตอน ถ้านับ ลูแปง ที่ 3 ปะทะ ยอดนักสืบจิ๋วโคนัน - เดอะมูฟวี่) โดยถูกควบคุมการผลิต และผลิตโดย ทีเอ็มเอสเอ็นเตอร์เทนเมนต์, โยมิอุริ เทเลแคสติ้ง คอปอเรชั่น, สถานีโทรทัศน์นิปปอน, โชโปร, บริษัท โตโฮ จำกัด โดยยอดนักสืบจิ๋วโคนันฉบับการ์ตูนภาพยนตร์ 7 ตอนแรกกำกับโดย โคดามะ เคนจิ, และตอนที่ 8 กำกับโดย ยามาโมโตะ ยาสุอิจิโร่ ยอดนักสืบจิ๋วโคนันฉบับการ์ตูนภาพยนตร์จะถูกฉายในเดือน เมษายนของทุก ๆ ปี โดยภาพยนตร์เริ่มฉายในปี พ.ศ. 2540 คดีปริศนาระเบิดระฟ้า จนกระทั่งมาถึงยอดนักสืบจิ๋วโคนันฉบับการ์ตูนภาพยนตร์ตอนที่ 27 ซึ่งฉายในญี่ปุ่นในเดือนเมษายน 2567 (28 ตอน ถ้านับ ลูแปง ที่ 3 ปะทะ ยอดนักสืบจิ๋วโคนัน - เดอะมูฟวี่) และในไทย เข้าฉายถึง 27 ตอนเมื่อสิงหาคม 2567 (29 ตอน ถ้านับ ลูแปง ที่ 3 ปะทะ ยอดนักสืบจิ๋วโคนัน - เดอะมูฟวี่ เมื่อต้นปี 2557 และ ภาพยนตร์ลำดับที่ 28 ในปี 2568)
สื่อ > ฉบับคนแสดง (โคนัน ภาคคนแสดง)

ในปี พ.ศ. 2549 ยอดนักสืบจิ๋วโคนันได้เฉลิมฉลองครบรอบ 10 ปี จึงมีการจัดทำ ยอดนักสืบจิ๋วโคนันฉบับคนแสดง หรือ โคนัน ภาคคนแสดงขึ้น ในชื่อ จดหมายท้าทายถึงคุโด้ ชินอิจิ บทนำก่อนอำลา ซึ่งควบคุมการผลิตโดย โยมิอุริ เทเลแคสติ้ง คอปอเรชั่น โดยนำนักแสดงชื่อดังมาเป็นตัวละครในเรื่องเช่น โอกุริ ชุน รับแสดงเป็น คุโด้ ชินอิจิ เป็นต้น และยังได้มีการจัดทำยอดนักสืบโคนันฉบับคนแสดงภาค 2 อีกด้วย ในชื่อ เผชิญหน้าองค์กรชุดดำ ซึ่งเป็นภาคเดียวที่มีนักแสดงเด็กมาแสดงเป็น เอโดะงาวา โคนันและ ไฮบาระ ไอ โดย โมริ รัน แสดงโดย คุโรคาว่า โทโมกะ , มิยาโนะ ชิโฮะ แสดงโดย คาชิอิ ยู
เนื่องในโอกาสเฉลิมฉลองครบรอบ 15 ปีของยอดนักสืบจิ๋วโคนัน เมื่อวันที่ 15 เมษายน พ.ศ. 2554 สถานีโทรทัศน์โยมิอุริ ประเทศญี่ปุ่นได้มีการออกอากาศยอดนักสืบจิ๋วโคนยฉบับคนแสดงภาคที่ 3 ในชื่อ ชินอิจิปะทะปริศนาวิหคมรณะ โดยมีการนำเค้าโครงเรื่องมาจากยอดนักสืบจิ๋วโคตนันบับนิยาย โดยมีการเปลี่ยนรายนามนักแสดงไปหลายตัวละครด้วยกันจากสองภาคแรกเช่น มิโซบาตะ จุนเปย์ แสดงเป็น คุโด้ ชินอิจิ, คุซึนะ ชิโอริ แสดงเป็น โมริ รัน
สื่อ > ฉบับละครชุด (ไลฟ์ แอ็คชั่น ซีรีส์)

เนื่องในโอกาสเฉลิมฉลองครบรอบ 15 ปีของยอดนักสืบจิ๋วโคนัน สถานีโทรทัศน์โยมิอุริ ได้ร่วมกันจัดทำละครชุด (ซีรีส์) ขึ้นชื่อว่า "13 ห้องแห่งความตาย" (工藤新一への挑戦状 ) เริ่มออกอากาศตอนแรกเมื่อวันที่ 7 กรกฎาคม พ.ศ. 2554 นำแสดงโดย มิโซบาตะ จุนเปย์ แสดงเป็น คุโด้ ชินอิจิ, คุซึนะ ชิโอริ แสดงเป็น โมริ รัน, จินไน ทาคาโนริ แสดงเป็น โมริ โคโกโร่
สื่อ > การปรากฏตัวของโคนันในสื่ออื่น

ยอดนักสืบจิ๋วโคนัน นอกจากจะปรากฏในภาพยนตร์การ์ตูนของตนเองแล้ว เอโดงาวะ โคนันยังมีการปรากฏตามการ์ตูนภาพยนตร์, ละครโทรทัศน์, ละครภาพยนตร์ และวิดีโอเกมอื่น ๆ อีกด้วย เช่นภาพยนตร์การ์ตูนเรื่อง แชมเปี้ยนขนมปัง สูตรดังเขย่าโลก ตอนที่ 48, แบล็คแคท ตอนที่ 13 และ 14, เทพอสูรจิ้งจอกเงิน ตอนที่ 128, ฮายาเตะ พ่อบ้านประจัญบาน ตอนที่ 30, ละครโทรทัศน์ย้อนเวลาไปหารัก ตอนที่ 10, Sonic X หรือ เจ้าเม่นสายฟ้า, และ สมองกลนักสู้ ตอนที่ 22 และ กินทามะ ปี 1 ตอนที่ 31และ The Creator บันทึกสงครามเทพมังงะ ตอนที่ 3 โดยมีตัวเอกล้อเลียนเป็นนักสืบเครื่องแปลงเสียงหูกระต่ายพูดถึงชื่อเอโดงาวะ โคนันกับไฮบาระ ไอด้วย
นอกจากนี้แล้ว ยังมีการดัดแปลงตัวละครหลักอย่าง คุโด้ ชินอิจิ ให้เป็นตัวละครที่มีผู้แสดงจริง ๆ ด้วย ในซีรีส์ชุด I Love Tokyo Legend - Kawaii Detective (นักสืบหน้าใส ขอไขคดี) ซึ่งเป็นตัวละครหลัก ผู้ที่รับบทนี้ คือ จุนเป มิโซะบะตะ
ยาในยอดนักสืบจิ๋วโคนัน

APTX4869 เป็นชื่อย่อของ Apotoxin4869 (อาโพท็อกซิน 4869) (ญี่ปุ่น: アポトキシン よんはちろくきゅう Apotokishin yonhachirokukyū) รหัสของยาที่อยู่ในขั้นทดลอง ซึ่งอยู่ในรูปแคปซูล ปรากฏอยู่ในเรื่องยอดนักสืบจิ๋วโคนัน แต่งโดยโกโช อาโอยาม่า เป็นยาที่ถูกคิดค้นขึ้นโดยไม่ทราบจุดประสงค์ในการพัฒนาอย่างแน่ชัด ถูกพัฒนาโดย มิยาโนะ ชิโฮะ หรือ ไฮบาระ ไอ โดยยา APTX4869 นี้ถูกใช้เป็นยาพิษที่ทำให้ตาย โดยไม่ปรากฏร่องรอยของยาภายในร่างกายแต่เป็นแค่ขั้นทดลองจึงทำให้กลายเป็นเด็กแทน ซึ่งหัวสมองยังมีความจำและยังเท่าเดิมอยู่ดังตอนที่ คุโด้ ชินอิจิโดนกรอกยาพิษ
การตอบรับ

หนังสือการ์ตูนยอดนักสืบจิ๋วโคนันได้ถูกจำหน่ายกว่า 200 ล้านเล่มทั่วโลก ทำให้มันกลายเป็นมังงะที่ขายดีที่สุดอันดับที่ 4 ของโลก โดยเผยแพร่ใน 25 ประเทศ ส่วนในประเทศญี่ปุ่นเอง ก็ติดอันดับมังงะขายดีอยู่บ่อยครั้ง
นอกจากยอดนักสืบจิ๋วโคนันจะถูกตีพิมพ์ในภาษาญี่ปุ่นแล้ว ยังมี ภาษาอังกฤษ, ภาษาจีน, ภาษาอินโดนีเซีย, ภาษาฟินแลนด์, ภาษาฝรั่งเศส, ภาษาดัตช์, ภาษาเยอรมัน, ภาษาอิตาลี, ภาษามาเลเซีย, ภาษาเกาหลี, ภาษาสเปน, ภาษากาตาลา, ภาษาสวีเดน, ภาษานอร์เวย์, ภาษาเดนมาร์ก, ภาษาเวียดนาม, ภาษาฟิลิปปินส์ และภาษาไทย
จีเมล

| --- | --- |

ประเภท: เว็บเมล
ภาษาที่ใช้ได้: 133 ภาษา
เจ้าของ: กูเกิล
สร้างโดย: พอล บุชไฮต์
ยูอาร์แอล: mail.google.com 
เชิงพาณิชย์: ใช่
ลงทะเบียน: จำเป็น
ผู้ใช้: 1.5 พันล้าน (ตุลาคม 2019)
เปิดตัว: 1 เมษายน 2004; 20 ปีก่อน (2004-04-01)
สถานะปัจจุบัน: ยังเปิดให้บริการ
ลิขสิทธิ์เนื้อหา: จำกัดสิทธิ์
เขียนด้วย: Java, C++ (ระบบหลังบ้าน), JavaScript (UI)
จีเมล (อังกฤษ: Gmail) เป็นบริการอีเมลที่ให้บริการโดยกูเกิล ณ ปี 2019 มีผู้ใช้งานที่ใช้งานอยู่ทั่วโลกจำนวน 1.5 พันล้านคน ทำให้เป็นบริการอีเมลที่ใหญ่ที่สุดในโลก นอกจากนี้ยังมีอินเทอร์เฟซเว็บเมลที่สามารถเข้าถึงได้ผ่านเว็บเบราว์เซอร์ และสามารถเข้าถึงได้ผ่านแอปพลิเคชันมือถืออย่างเป็นทางการ กูเกิลยังรองรับการใช้งานไคลเอนต์อีเมลของบุคคลที่สามผ่านโปรโตคอล POP และ IMAP อีกด้วย
เมื่อเปิดตัวในปี 2004 จีเมลมีพื้นที่เก็บข้อมูล 1 จิกะไบต์ต่อผู้ใช้ ซึ่งสูงกว่าคู่แข่งในขณะนั้นอย่างมาก ปัจจุบัน บริการนี้มาพร้อมพื้นที่เก็บข้อมูลฟรี 15 จิกะไบต์สำหรับผู้ใช้แต่ละราย ซึ่งแบ่งปันกับบริการอื่น ๆ ของ กูเกิล เช่น กูเกิล ไดรฟ์ และ กูเกิล โฟโต้ ผู้ใช้ที่ต้องการพื้นที่เก็บข้อมูลเพิ่มเติมสามารถซื้อ กูเกิล วัน เพื่อเพิ่มขีดจำกัด 15 จิกะไบต์นี้ ผู้ใช้สามารถรับอีเมลได้สูงสุด 50 เมกะไบต์ รวมถึงไฟล์แนบ และสามารถส่งอีเมลได้สูงสุด 25 เมกะไบต์ จีเมลรองรับการผนวกเข้ากับ กูเกิล ไดรฟ์ ช่วยให้สามารถแนบไฟล์ขนาดใหญ่ได้ จีเมลมีอินเทอร์เฟซที่เน้นการค้นหา และรองรับ "มุมมองการสนทนา" คล้ายกับฟอรัมอินเทอร์เน็ต บริการนี้เป็นที่รู้จักในหมู่ผู้พัฒนาเว็บไซต์สำหรับการนำ Ajax มาใช้ในช่วงแรก
เซิร์ฟเวอร์อีเมลของกูเกิล สแกนอีเมลโดยอัตโนมัติเพื่อหลายวัตถุประสงค์ อย่างการกรองสแปมและมัลแวร์ และก่อนเดือนมิถุนายน 2017 เพื่อเพิ่มโฆษณาตามบริบทข้างอีเมล การปฏิบัติด้านโฆษณาได้รับการวิพากษ์วิจารณ์อย่างหนักจากกลุ่มปกป้องความเป็นส่วนตัว เนื่องจากมีความกังวลเกี่ยวกับการเก็บรักษาข้อมูลอย่างไม่จำกัด ความง่ายในการตรวจสอบโดยบุคคลที่สาม ผู้ใช้บริการอีเมลอื่นที่ไม่ได้ยินยอมต่อนโยบายเมื่อส่งอีเมลไปยังที่อยู่อีเมล จีเมล และศักยภาพของกูเกิล ในการเปลี่ยนแปลงนโยบายเพื่อลดความเป็นส่วนตัวมากขึ้นโดยการรวมข้อมูลกับการใช้งานข้อมูลกูเกิล อื่น ๆ บริษัทได้ถูกฟ้องร้องเกี่ยวกับปัญหาเหล่านี้ กูเกิลได้ระบุว่าผู้ใช้อีเมล "จำเป็นต้องคาดหวัง" ว่าอีเมลของพวกเขาจะต้องถูกประมวลผลโดยอัตโนมัติ และอ้างว่าบริการงดแสดงโฆษณาข้างข้อความที่อาจมีความละเอียดอ่อน เช่น ข้อความที่กล่าวถึงเชื้อชาติ ศาสนา เสน่หา สุขภาพ หรือรายงานทางการเงิน ในเดือนมิถุนายน 2017 กูเกิลประกาศยุติการใช้เนื้อหาจีเมลแบบตามบริบทเพื่อจุดประสงค์ในการโฆษณา โดยพึ่งพาข้อมูลที่รวบรวมมาจากการใช้บริการอื่น ๆ แทน
คุณสมบัติ > พื้นที่เก็บข้อมูล

วันที่ 1 เมษายน 2004 จีเมลเปิดตัวด้วยพื้นที่เก็บข้อมูล 1 จิกะไบต์ (GB) ซึ่งสูงกว่าคู่แข่งในขณะนั้นอย่างมาก
วันที่ 1 เมษายน 2005 ซึ่งตรงกับวันครบรอบหนึ่งปีของจีเมล ขีดจำกัดได้เพิ่มเป็นสองเท่าเป็นสอง จิกะไบต์ จอร์จ ฮาริก (Georges Harik) ผู้อำนวยการฝ่ายบริหารผลิตภัณฑ์ของจีเมล กล่าวว่า กูเกิลจะ "ให้พื้นที่คนเพิ่มขึ้นตลอดไป"
ตุลาคม 2007 จีเมลเพิ่มพื้นที่เก็บข้อมูลเป็น 4 จิกะไบต์ หลังจากการเปลี่ยนแปลงล่าสุดจากคู่แข่งอย่างยาฮู!และไมโครซอฟท์
วันที่ 24 เมษายน 2012 กูเกิลประกาศเพิ่มพื้นที่เก็บข้อมูลที่รวมอยู่ในจีเมลจาก 7.5 เป็น 10 จิกะไบต์ ("และนับต่อไป") ในฐานะส่วนหนึ่งของการเปิดตัวกูเกิล ไดรฟ์
วันที่ 13 พฤษภาคม 2013 กูเกิลประกาศการรวมพื้นที่เก็บข้อมูลโดยรวมของจีเมล กูเกิล ไดรฟ์ และ กูเกิล โฟโต้ ทำให้ผู้ใช้มีพื้นที่เก็บข้อมูลรวม 15 จิกะไบต์ สำหรับสามบริการ
วันที่ 15 สิงหาคม 2561 กูเกิลเปิดตัวกูเกิล วัน บริการที่ผู้ใช้สามารถจ่ายเงินเพื่อซื้อพื้นที่เก็บข้อมูลเพิ่มเติม แบ่งปันกันระหว่างจีเมล กูเกิล ไดรฟ์ และ กูเกิล โฟโต้ ผ่านแผนการสมัครสมาชิกแบบรายเดือน ณ ปี 2021 มีพื้นที่เก็บข้อมูลสูงสุด 15 จิกะไบต์ รวมอยู่ด้วย และมีแผนการชำระเงินสำหรับการใช้งานส่วนบุคคลสูงสุด 2 เทระไบต์
นอกจากนี้ยังมีขีดจำกัดการจัดเก็บสำหรับข้อความจีเมลแต่ละรายการ ในขั้นต้น ข้อความหนึ่งข้อความ รวมถึงไฟล์แนบทั้งหมด ไม่สามารถมีขนาดใหญ่กว่า 25 เมกะไบต์ ได้ ซึ่งได้มีการเปลี่ยนแปลงในเดือนมีนาคม 2017 เพื่อให้สามารถรับอีเมลได้สูงสุด 50 เมกะไบต์ ในขณะที่ขีดจำกัดการส่งอีเมลยังคงอยู่ที่ 25 เมกะไบต์ เพื่อส่งไฟล์ขนาดใหญ่ ผู้ใช้สามารถแทรกไฟล์จาก กูเกิล ไดรฟ์ ลงในข้อความ